En ung mand blev lørdag morgen spottet ved jernbaneskinnerne ved Sulsted. Her var den meget påvirkede unge mand i fuld sving med at forsøge at starte knallerten, selvom en borger tidligere havde set ham vælte på knallerten flere gange. Da en patrulje fra Nordjyllands Politi fik fat i den unge mand, talte han usammenhængende og aggressivt til politibetjentene - og han havde i øvrigt svært ved at holde balancen. Det viste sig senere, at knallerten var stjålet - og dertil kommer det, at der blev fundet to klumper hash, to pakker piller og et knojern, hvorfor han også blev sigtet for at overtræde våbenloven og lov om euforiserende stoffer. Det oplyser Nordjyllands Politi.

Opsummering:
En ung mand havde en fest med sig selv på jernbanen ved Sulsted - indtil politiet kom.